 Faysal oo hadal ka jeediyay caways ay isku arkeen siyaasiyiinta ku bahoobay madasha wada tashiga oo Hargeysa lagu qabtay, wuxuu sheegay in goaanka uu qaatay uu ahaa inaanu xukuumadda Madaxweyne Biixi soo hadal qaadin boqolka maalmood ee u horeeya balse ay hadda u muuqato inaanu afka xidhan karin, waxaanu ugu horayn yidhi Waxaan is lahaa ilaa maamulka Muuse uu gaadhayo 100 maalmood ha hadlin laakiin waxaan ka baqayaa in layslaba gaadhi waayaa, waydaan ogayne waan idiin sheegayaa inagu waynu kala qoqobanahay oo waxay daantaasi qabto idinku ma ogidin, waxaad qabtaana daantaasi ma oga, dil dilaacan muuqdaa waxa uu bilaabmay wakhtigii dalka la xoreeyay, khilaafkii SNM ee 1991-kii bilaabmay Cabdiraxmaan Axmed Cali AHN markuu sagaal bilood iyo toddoba iyo toban beri hayay xukunka SNM ayuu dalku xoroobay, dastuurka ayaa laba sano dhigaayay, labadii sanadood waa loo quudhi waayay oo waatii kabaha lagala baxay, dagaalka sokeeyana waakii Burco iyo Berbera ka dhacay, waatii Boorama la fadhiistay ee xalka la doonay ee uu soo baxay Maxamed Xaaji Ibraahin Cigaal. 